ประกาศกระทรวงคมนาคมประกาศกระทรวงคมนาคมเรื่อง กำหนดหลักเกณฑ์วิธีการ และเงื่อนไขการจดทะเบียนรถยนต์รับจ้างสามล้อในเขตจังหวัดเชียงใหม่พ.ศ. ๒๕๖๐ โดยที่เป็นการสมควรผ่อนผันการรับจดทะเบียนรถยนต์รับจ้างสามล้อให้กับผู้ประกอบอาชีพขับรถยนต์รับจ้างสามล้อในเขตจังหวัดเชียงใหม่สำหรับรถยนต์รับจ้างสามล้อที่อยู่ภายใต้เงื่อนไขการกำหนดอายุการใช้งานการใช้มอเตอร์ไฟฟ้าในการขับเคลื่อน เพื่อเป็นการพัฒนาคุณภาพของรถยนต์รับจ้างสามล้อแก้ไขปัญหามลพิษและเพื่อประโยชน์ในการควบคุมการจัดระเบียบรถยนต์สาธารณะให้เป็นไปด้วยความเรียบร้อยและมีความปลอดภัยแก่ผู้ที่ใช้บริการ อาศัยอำนาจตามความในข้อ ๒ วรรคสองแห่งกฎกระทรวง ฉบับที่ ๙ (พ.ศ. ๒๕๓๕) ออกตามความในพระราชบัญญัติรถยนต์ พ.ศ. ๒๕๒๒กระทรวงคมนาคมประกาศให้รับจดทะเบียนรถยนต์รับจ้างสามล้อตามหลักเกณฑ์ วิธีการและเงื่อนไขการรับจดทะเบียนรถยนต์รับจ้างสามล้อไว้ ดังต่อไปนี้ข้อ๑ ในประกาศนี้รถยนต์รับจ้างสามล้อ หมายความว่ารถยนต์สามล้อที่ขับเคลื่อนด้วยมอเตอร์ไฟฟ้าที่ผ่านการตรวจสอบจากสำนักงานขนส่งจังหวัดเชียงใหม่จำนวนไม่เกิน ๔๕๐ คันข้อ๒ ผู้ขอจดทะเบียนรถยนต์รับจ้างสามล้อต้องมีคุณสมบัติดังต่อไปนี้(๑)เป็นบุคคลธรรมดาซึ่งมีภูมิลำเนาอยู่ในจังหวัดเชียงใหม่และเป็นเจ้าของรถยนต์รับจ้างสามล้อคันที่ขอจดทะเบียน(๒)มีรายชื่ออยู่ในทะเบียนสมาชิกของสหกรณ์สามล้อเครื่องนครเชียงใหม่ จำกัดสหกรณ์สามล้อเครื่องลานนา จำกัด และชมรมผู้ขับขี่รถยนต์สามล้อ ตุ๊ก ตุ๊ก ภาคเหนือ(เชียงใหม่)(๓)เป็นผู้ได้รับใบอนุญาตขับรถยนต์สามล้อสาธารณะ(๔)ต้องไม่เป็นผู้มีรายชื่อเป็นผู้ถือกรรมสิทธิ์หรือเคยถือกรรมสิทธิ์หรือเป็นผู้ครอบครองหรือเคยเป็นผู้ครอบครองรถยนต์รับจ้างสามล้อมาก่อนข้อ๓ ผู้ขอจดทะเบียนรถยนต์รับจ้างสามล้อต้องอยู่ภายใต้เงื่อนไขดังต่อไปนี้(๑)ให้จดทะเบียนได้ไม่เกิน ๑ คน ต่อ ๑ คัน(๒)ห้ามมิให้จำหน่าย จ่าย โอน ให้แก่บุคคลอื่นภายใน ๒ ปีนับแต่วันที่จดทะเบียนครั้งแรก เว้นแต่การโอนให้กับทายาท(๓)ให้รถยนต์รับจ้างสามล้อมีอายุการใช้งานได้ไม่เกิน ๑๐ ปีนับแต่วันที่จดทะเบียนครั้งแรกข้อ๔ รถยนต์สามล้อที่จะนำมาจดทะเบียนเป็นรถยนต์รับจ้างสามล้อต้องมีลักษณะดังต่อไปนี้(๑)เป็นรถยนต์สามล้อใหม่ที่ยังไม่เคยจดทะเบียนมาก่อน(๒)เป็นรถยนต์นั่งสองตอน แบบใช้เพลาตอนหลังมีทางขึ้นลงสำหรับผู้โดยสารทางด้านซ้ายมือของคนขับเพียงทางเดียว(๓)มีขนาดความกว้างไม่เกิน ๑.๕๐ เมตร ความยาวไม่เกิน ๔ เมตร ความสูงไม่เกิน ๒ เมตรความสูงภายในไม่น้อยกว่า ๑.๒๐ เมตร(๔)เป็นรถที่ขับเคลื่อนด้วยมอเตอร์ไฟฟ้า โดยต้องมีกำลังพิกัด (Rated Power) ของมอเตอร์ไฟฟ้า ไม่น้อยกว่า ๔ กิโลวัตต์สามารถขับเคลื่อนรถให้มีความเร็วสูงสุดได้ไม่น้อยกว่า ๔๕ กิโลเมตรต่อชั่วโมงและมอเตอร์ไฟฟ้าต้องสามารถขับเคลื่อนรถในขณะที่มีน้ำหนักรถรวมน้ำหนักบรรทุก (Gross Vehicle Weight)ตามที่ผู้ผลิตกำหนดด้วยความเร็วสูงสุดไม่น้อยกว่า ๔๕กิโลเมตรต่อชั่วโมงได้ต่อเนื่องเป็นเวลาไม่น้อยกว่า ๓๐ นาทีข้อ๕ รถยนต์สามล้อที่จะนำมาจดทะเบียนเป็นรถยนต์รับจ้างสามล้อตามข้อ๔ ต้องมีเครื่องหมายอักษรโรมัน TAXI อยู่ภายในกรอบขนาดไม่น้อยกว่า ๓๐ เซนติเมตรx ๗.๕๐ เซนติเมตรติดไว้ในแนวนอนบนหลังคารถให้เห็นเครื่องหมายได้จากด้านหน้า ตัวอักษรโรมันคำว่า TAXI มีขนาดความสูงไม่น้อยกว่า ๕ เซนติเมตร เส้นของตัวอักษรหนาไม่น้อยกว่า ๑เซนติเมตร และให้มีแสงไฟพร้อมด้วยกรอบที่บังคับแสงให้เห็นเครื่องหมายนั้นได้ชัดเจนในเวลากลางคืนข้อ๖ เจ้าของรถที่ยื่นขอจดทะเบียนรถยนต์รับจ้างสามล้อที่ขับเคลื่อนด้วยมอเตอร์ไฟฟ้าต้องปฏิบัติตามวิธีการจัดการของเสียจากแบตเตอรี่ให้เป็นไปตามที่กฎหมายกำหนดข้อ๗ ในการขอจดทะเบียนรถยนต์รับจ้างสามล้อให้เจ้าของรถยื่นคำขอจดทะเบียนพร้อมด้วยหลักฐานดังต่อไปนี้(๑)หลักฐานประจำตัวเจ้าของรถ ได้แก่ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนและภาพถ่ายสำเนาทะเบียนบ้าน(๒)หลักฐานการได้มาของเครื่องยนต์ ได้แก่หนังสือรับรองหลักฐานการส่งบัญชีรับและจำหน่ายเครื่องยนต์ หนังสือแจ้งจำหน่ายและใบเสร็จรับเงินในการซื้อขาย(๓)หลักฐานการรับจ้างประกอบรถ ได้แก่ ใบกำกับภาษี หรือใบเสร็จรับเงินค่าประกอบรถ(๔)กรณีเป็นรถที่ประกอบขึ้นมาจากชิ้นส่วนอุปกรณ์ภายในประเทศต้องมีหนังสือรับรองการทดสอบความแข็งแรงของรถยนต์จากสามัญวิศวกรหรือวุฒิวิศวกร ตามกฎหมายว่าด้วยวิชาชีพวิศวกรรมในกรณีที่เจ้าของรถไม่สามารถนำหลักฐาน(๒) หรือ (๓) มาแสดงเป็นหลักฐานได้ ให้นายทะเบียนบันทึกถ้อยคำเจ้าของรถเพื่อยืนยันความถูกต้องของการได้มาเป็นหลักฐานแทนข้อ๘ เมื่อได้รับอนุญาตให้จดทะเบียนแล้วต้องพ่นหมายเลขทะเบียนรถที่ด้านข้างรถด้านนอกทั้งสองข้างโดยใช้สีที่ตัดกับสีของตัวรถให้เห็นได้ชัดเจนตามตัวอย่าง ดังต่อไปนี้(๑)หมายเลขทะเบียนรถ๓ ซม.สข ๑๔ ซม. (๒)ชื่อจังหวัด๑.๕ ซม.เชียงใหม่๒ ซม. ข้อ๙ ผู้ที่ประสงค์จะขอจดทะเบียนรถยนต์รับจ้างสามล้อต้องยื่นคำขอจดทะเบียนและเสียภาษีต่อนายทะเบียนตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติมข้อ ๑๐[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘เมษายน พ.ศ. ๒๕๖๐พิชิต อัคราทิตย์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมภวรรณตรี/จัดทำ๓ พฤษภาคม ๒๕๖๐วริญา/ตรวจ๓ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๕ ง/หน้า ๔/๒๖ เมษายน ๒๕๖๐